अलका सरावगी के कोई बात नहीं उपन्यास में दिव्यांग विमर्श - जयश्री पांडुरंग चव्हाण (International Journal of Humanities, Social Science, Business Management & Commerce, 2024)
हिंदी महिला साहित्यकारों में अलका सरावगी का स्थान उच्च कोटि पर है। अलका सरावगी का उपन्यास जगत बहुत रोचक उद्देश्य परक है, जो पाठकों को हर समय सोचनेपर मजबूर कर देता है। 'दिव्यांगता' और 'साहित्य' का उतना ही घनिष्ठ संबंध है, जितना 'व्यक्ति' और 'समाज' का। परिवार ही समाज की लघुतम इकाई है। किसी भी व्यक्ति के अस्तित्व के स्वीकार-अस्वीकार का प्रश्न सर्वप्रथम उसके परिवार से जुड़ा होता है। परिवार में रहनेवाले प्रत्येक सदस्य की अपनी एक भूमिका होती है। किंतु शारीरिक अक्षमता के कारण किसी व्यक्ति की भूमिका अथवा उसके अस्तित्व को नकार दिया जाए, तो ऐसे में व्यक्ति कुंठित हो जाता है या उसका संपूर्ण जीवन बोझ बन जाता है। हमारा समाज और परिवार दिव्यांग व्यक्तियों के प्रति कितना संवेदनशील है? उनके लिए जीवन को कितना आसान किया गया है ताकि उनको भी दायित्व निभाने की पात्रता प्राप्त हो।
Keywords: cc-by-4.0; अलका सरावगी; कोई बात नहीं; उपन्यास; दिव्यांग विमर्श; दिव्यांग; संघर्ष; उपेक्षित; दिव्यांगता; अध्ययनशील